వలసల నిషేధానికి జారీ చేసిన రెండో ఎగ్జిక్యూటివ్ ఉత్తర్వు నిలిపివేతహవాయి, మేరీలాండ్ జడ్జిల ఉత్తర్వులు.. విభేదించిన న్యాయ శాఖరాజకీయ కారణాలతోనే ఈ ఆదేశాలు.. సుప్రీంలో సవాల్ చేస్తా: ట్రంప్వాషింగ్టన్, మార్చి 16: ఆరు ముస్లిం మెజారిటీ దేశాల నుంచి అమెరికాకు వలసలను నిషేధిస్తూ ట్రంప్ పదిరోజుల క్రితం జారీ చేసిన ‘సవరించిన కార్యనిర్వాహక ఆదేశాలకు రెండు కోర్టుల్లో చుక్కెదురైంది. ఆ ఆర్డర్ను తాత్కాలికంగా నిలిపివేస్తూ హవాయి ఫెడరల్ జడ్జి డెరిక్ వాట్సన్, మేరీలాండ్ జడ్జి ఉత్తర్వులు జారీ చేశారు. ఈ ఉత్తర్వుల వల్ల.. నిషేధిత జాబితాలోని ముస్లిం దేశాల నుంచి అమెరికాకు పౌరుల రాక కొనసాగనుంది. నిజానికి ట్రంప్ తొలుత ఏడు దేశాల నుంచి వలసలపై నిషేధం విధిస్తూ ఎగ్జిక్య్డ్డూటివ్ ఆర్డర్ జారీ చేసిన సంగతి తెలిసిందే. దానిపై తీవ్ర ఆగ్రహావేశాలు వెల్లువెత్తడం.. కోర్టుల నుంచి అక్షింతలు పడటంతో కొంచెం వెనక్కి తగ్గారు. ఇరాక్ను మినహాయించడం సహా పాత ఆర్డర్కు కొన్ని మార్పులు, చేర్పులు చేసి ఈ నెల 6న సవరించిన ఆర్డర్పై సంతకం చేశారు. 16 నుంచి అంటే గురువారం నుంచి ఇది అమల్లోకి వస్తుందని ఆరోజు ప్రకటించారు. అయితే.. పాత ఆదేశాలకు కొన్ని మార్పులు చేసినప్పటికీ ట్రంప్ కొత్త ఆర్డర్ సైతం రాజ్యాంగానికి విరుద్ధగా ఉందంటూ హవాయి రాష్ట్రం కోర్టును ఆశ్రయించింది. పిటిషన్ను విచారించిన జడ్జి వాట్సన్.. కొత్త ఎగ్జిక్యూటివ్ ఆర్డర్ అమల్లోకి రావడానికి కేవలం కొద్ది గంటల ముందు దాన్ని నిలిపివేస్తూ ఉత్తర్వులిచ్చారు. ఎగ్జిక్యూటివ్ ఆర్డర్ను సమర్థించుకుంటూ ట్రంప్ సర్కారు (తరఫు న్యాయవాది) చేసిన వాదనలు తర్కరహితంగా ఉన్నాయని జడ్జి తన 43 పేజీల తీర్పులో పేర్కొన్నారు. ఏదో ఒక వర్గానికి చెందినవారిపై ద్వేషభావంతో ఆ వర్గానికి చెందినవారందరినీ లక్ష్యంగా చేసుకోవడం తప్పని ఆయన స్పష్టం చేశారు. గతంలో ముస్లింలపై ట్రంప్ చేసిన ద్వేష వ్యాఖ్యలను జడ్జి ఈ సందర్భంగా ఉటంకించారు. అయితే, నిషేధిత జాబితాలో ఉన్న దేశాల్లో ముస్లింలు 90.7 శాతం నుంచి 99.8 శాతం దాకా ఉన్నప్పటికీ, ఈ నిషేధాన్ని ముస్లింలను లక్ష్యంగా చేసుకుని విధించినట్టుగా భావించకూడదని ఆయన అభిప్రాయపడ్డారు. తొలి ఆర్డర్కు ట్రంప్ యంత్రాంగం చేసిన మార్పులు సరిపోవని ఆయన స్పష్టం చేశారు. కాగా, ఈ ఉత్తర్వులను సుప్రీంకోర్టులో సవాల్ చేస్తామని ట్రంప్ ప్రకటించారు. గతంలో తన తొలి ఆర్డర్ను నిలిపివేసిన జడ్జిపై చేసినట్టుగానే.. డెరిక్ వాట్సన్పైనా ట్రంప్ విమర్శలు చేశారు. ఈ ఉత్తర్వులు మునుపెన్నడూ లేనివిధంగా న్యాయవ్యవస్థ పరిధికి మించిందనడానికి ఉదాహరణ అని పేర్కొన్నారు. జడ్జి వాట్సన్ రాజకీయ కారణాలతోనే ఈ ఉత్తర్వులు ఇచ్చి ఉంటారని ఆరోపించారు. ఇక, అమెరికా న్యాయశాఖ కూడా ఈ తీర్పుతో తీవ్రంగా విభేదించింది. దీనిపై తదుపరి న్యాయపరమైన చర్యలు తీసుకుంటామని ప్రకటించింది. హక్కుల కార్యకర్తలు కోర్టు తీర్పులపై హర్షం వ్యక్తం చేశారు.
valasala nishedhaaniki jaarii chesina rendo egjicutive uttarvu nilipivetahavaayi, mariland jadjila uttarvulu.. vibhedinchina nyaaya saakharaajakeeya kaaranaalatoonae ee aadesaalu.. supreemlo sawal chesta: trumpvashington, marchi 16: aaru muslim magerity deshaala nunchi americaku valasalanu nishedhistuu trump padirojula kritam jaarii chesina ‘savarinchina kaaryanirvaahaka aadesaalaku rendu kortullo chukkeduraindi. aa aardarnu taatkaalikamgaa nilipivestuu havai federal jadji deric watson, mariland jadji uttarvulu jaarii chesaru. ee uttarvula valla.. nishedhita jaabitaaloni muslim deshaala nunchi americaku pourula raaka konasaaganundi. nijaaniki trump toluta edu deshaala nunchi valasalapai nishedham vidhistuu egjicaddutiv arder jaarii chesina sangati telisinde. daanipai teevra aagrahaavesaalu velluvettadam.. kortula nunchi akshintalu padatamtho konchem venakki taggaaru. iraaknu minahaayinchadam sahaa paata aardarku konni maarpulu, cherpulu chesi ee nela 6na savarinchina arderpy santakam chesaru. 16 nunchi ante guruvaram nunchi idhi amalloki vastundani aaroju prakatinchaaru. ayithe.. paata aadesaalaku konni maarpulu chesinappatiki trump kotta arder saitam raajyaamgaaniki viruddhagaa undantuu havai rashtram kortunu aasrayinchindi. pititionnu vichaarinchina jadji watson.. kotta egjicutive arder amalloki raavadaaniki kevalam koddi gantala mundu daanni nilipivestuu uttarvulichaaru. egjicutive aardarnu samarthinchukuntu trump sarkaaru (tarafu nyaayavaadi) chesina vaadanalu tarkarahitamgaa unnaayani jadji tana 43 paejeela teerpulo perkonnaru. edho oka vargaaniki chendinavaaripai dweshabhaavamto aa vargaaniki chendinavaarandarinii lakshyamgaa chesukovadam tappani aayana spashtam chesaru. gatamlo muslimlapai trump chesina dwesha vyaakhyalanu jadji ee sandarbhamgaa utankinchaaru. ayithe, nishedhita jaabitaalo unna deshaallo muslimlu 90.7 saatam nunchi 99.8 saatam daka unnappatikii, ee nishedhaanni muslimlanu lakshyamgaa chesukuni vidhinchinattugaa bhaavinchakuudadani aayana abhipraayapaddaaru. toli aardarku trump yantraangam chesina maarpulu saripovani aayana spashtam chesaru. kaga, ee uttarvulanu supreenkortulo sawal chestamani trump prakatinchaaru. gatamlo tana toli aardarnu nilipivesina jadjipai chesinattugaane.. deric vatsanpaina trump vimarsalu chesaru. ee uttarvulu munupennaduu lenividhamgaa nyaayavyavastha paridhiki minchindanadaaniki udaaharana ani perkonnaru. jadji watson rajakeeya kaaranaalatoonae ee uttarvulu ichi untaarani aaropinchaaru. ika, america nyaayasaakha kuudaa ee teerputho teevramgaa vibhedinchindi. deenipai tadupari nyaayaparamaina charyalu teesukuntaamani prakatinchindi. hakkula kaaryakartalu kortu teerpulapai harsham vyaktam chesaru.